เข้าตัวเมืองตราดมุ่งหน้าไปทางแหลมงอบ  ขับผ่านตลาดสดเทศบาลเมืองตราดมาเล็กน้อยจะเจอสี่แยกไฟแดงแรกให้เลี้ยวซ้ายเข้าซอยมาสักพักร้านจะอยู่ขวามือ เป็นร้านบรรยากาศทันสมัยผสมผสานกับความมีเอกลักษณ์ของชาวริมคลองบางพระ
  หลังจากอาหารเที่ยงวันนี้ตั้งใจแวะมาเดินชมบรรยากาศน่ารักๆของชุมชนนี้ ยอมรับว่ามีเสน่ห์จริงๆผู้คนเป็นมิตร ยิ้มแย้มและมีไมตรีกับนักท่องเที่ยวอย่างสัมผัสได้เลยค่ะ แล้วก็ตั้งใจมาแวะที่นี่เพื่อดื่มกาแฟก่อนเดินทางกลับ ไม่ผิดหวังเลยค่ะ คอนเน่อร์เล็กๆแอร์เย็นฉ่ำกับกาแฟดีๆสักแก้ว

อเมริกาโน่เย็นไม่ใส่น้ำเชื่อม - เม็ดกาแฟดีๆกับเครื่องชงที่ลงตัว ก็ได้รสชาติละมุนละไมไม่เปรี้ยว ไม่ไหม้ ชอบมากค่ะ 

ที่นี่มี ที่พักเก๋ๆ นวดแผนไทยและสปาไว้ให้บริการด้วยคงรอรีวิวครั้งหน้านะคะมาอีกแน่ๆค่ะ